***Ո Ր Ո Շ ՈՒ Մ***

***Կատարողական վարույթը կասեցնելու մասին***

19/04/2019թ ք. Եղեգնաձոր

Հարկադիր կատարումն ապահովող ծառայության Վայոց Ձորի մարզային բաժնի հարկադիր կատարող արդարադատության կապիտան Շիրակ Նազարյանս ուսումնասիրելով 12.09.2018թ. վերսկսված թիվ 00444841 կատարողական վարույթի նյութերը.

***Պ Ա Ր Զ Ե Ց Ի`***

ՀՀ Տավուշի մարզի ընդհանուր իրավասության դատարանի կողմից 20.08.2014թ. տրված թիվ ՏԴ/0025/01/14 կատարողական թերթի համաձայն պետք է Արամ Զաքարյանից հօգուտ ՀՀ պետական բյուջեի բռնագանձել 11.425.923 դրամ, որպես հանցագործությամբ պատճառված վնասի հատուցման գումար, ինչպես նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս։

ՀՀ Արարատի և Վայոց Ձորի մարզերի ընդհանուր իրավասության դատարանի կողմից 25.05.2017թ. տրված թիվ ԱՎԴ3/0024/02/15 կատարողական թերթի համաձայն պետք է Վայոց Ձորի մարզի Սերս համայնքում գտնվող բնակելի տունը և տնամերձը վաճառել հրապարակային սակարկություններով և ստացած գումարը բախշել ընդհանուր սեփականության մասնակիցների միջև՝ նրանց բաժիններին համաչափ:

Ապրանքագիտական փորձաքննության եզրակացության համաձայն վերը նշված անշարժ գույքը գնահատվել է 4.822.000 դրամ, որը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդված 8-րդ կետով.*

***Ո Ր Ո Շ Ե Ց Ի՝***

Կասեցնել՝ 08.06.2017թ. վերսկսված թիվ 00444841 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

***ՀԱՐԿԱԴԻՐ ԿԱՏԱՐՈՂ Շ. ՆԱԶԱՐՅԱՆ***